5. ΝΟΜΟΘΕΤ. ΔΙΑΤΑΓΜΑ υπ’ αριθ. 1804 της 15 Σεπτ./1 Οκτ. 1942 Περί αναστολής διατάξεων του υπ’ αριθ. 2824/41 Α.Νόμου «περί τροποποιήσεως και συμπληρώσεως των ισχυουσών διατάξεων περί Οργανισμού Διοικήσεως Εκκλησιαστικής Περιουσίας (Ο.Δ.Ε.Π.)». Εκυρώθη δια της υπ’ αριθ. 184/1946 πραξ. Υπ. Συμβουλίου. Άρθρ.1.-Από της ισχύος του παρόντος αναστέλλεται η εφαρμογή των διατάξεων των άρθρ. 10, 11 και 12 του υπ’ αριθ. 2824/1941 Α.Νόμου, επανερχομένων εν ισχύϊ του υπ’ αριθ. 5185/1931 Νόμου «περί διοικήσεως και διαχειρήσεως της εν Σάμω Μοναστηριακής Περιουσίας», του βάσει αυτού εκδοθέντος από 26 Ιαν. 1932 Δ/τος «περί διοικήσεως ιερών Μονών Σάμου» και των σχετικών υπ' αριθ. 23839/7/6/32 και 23839/27311/7/ 6/32 (Εφημ. Κυβ. Τ. Β΄ φύλλ. 57/1932) αποφάσεων του επί των Θρησκευμάτων και της Εθνικής Παιδείας Υπουργού. Άρθρ.2.-Προσωρινώς η εν γένει διοίκησις και διαχείρισις της Μοναστηριακής περιουσίας Σάμου ανατίθεται εις το Μητροπολιτικόν Συμβούλιον Σάμου, όπερ εν συνεργασία μετά του εν Σάμω Υποκαταστήματος της Εθνικής Τραπέζης της Ελλάδος και βάσει των κειμένων διατάξεων θέλει ενεργή πάσαν επιβαλλομένην πράξιν. Άρθρ.3.-Το κατά την έναρξιν της ισχύος του παρόντος υπηρετούν προσωπικόν του προσωρινώς καταργηθέντος Τοπικού Συμβουλίου ΟΔΕΠ Σάμου διατηρείται παρά τω Μητροπολιτικώ Συμβουλίω Σάμου με τα αυτά προ της καταργήσεως δικαιώματα, υποχρεώσεις και τρόπον μισθοδοσίας. Σελ. 152 161-146 Αι λεπτομέρειαι της εφαρμογής του παρόντος καθορισθήσονται δια Κανονιστικών Δ/των. Πάσα αντίθετος διάταξις καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 33.Γ.β.5 Μοναστηριακή Περιουσία Σάμου 